**Notă de informare privind prelucrarea datelor cu caracter personal**

**AGROSERV MĂRIUȚA S.A.**, societate pe acțiuni administrată în sistem unitar și funcționând în conformitate cu legile din România, cu sediul social în Drăgoești, Str. Primăriei, ferma zootehnică, județ Ialomița, România, înregistrată la Registrul Comerțului de pe lângă Tribunalul Ialomița sub nr. J21/195/2008, cod unic de înregistrare RO 6363609, (numită în continuare "**Societatea**"),în calitate de operator, vă informează cu privire la prelucrarea datelor cu caracter personal în legătură cu înregistrarea propunerii de candidatură în scopul realizării procesului de propunere, publicare și vot în cadrul adunării generale a acționarilor cu privire la alegerea membrilor Consiliului de Administrație al Societății.

În acest scop, Societatea colectează datele cu caracter personal ale candidaților propuși, constând în date de identificare (nume, prenume), localitate de domiciliu, date legate de calificarea profesională din documentele de candidatură (CV-uri, calificare profesională, date privind instituțiile de învățământ relevantă), respectiv cererile depuse de acționari în cadrul propunerilor de candidaturi, precum și orice alte categorii de date pe care ni le veți furniza în mod direct. Având în vedere că sursa datelor personale este, în principal, indirectă, respectiv prin intermediul acționarilor care realizează propunerile, este necesar să ne asigurăm că furnizarea datelor dvs. către noi s-a realizat în acord cu voința dvs.

În acest sens, activitățile de prelucrare desfășurate de către Societatea sunt întemeiate pe obligațiile legale aplicabile Societății în contextul acestor proceduri și pe interesul legitim al Societății potrivit celor detaliate în continuare. Odată ce sunteți propus ca și candidat și nu vă opuneți acestui proces, prelucrarea noastră se desfășoară în temeiul și în acord cu prevederile legale aplicabile conform legislației în vigoare care reglementează procedurile de propunere, înregistrare, publicare și votare a candidaturilor în vederea numirii membrilor Consiliului de Administrație[[1]](#footnote-2). Pentru înregistrarea valabilă a unei candidaturi și pentru a respecta formalitățile prevăzute de legea aplicabilă, este necesară furnizarea și publicarea datelor dumneavoastră, potrivit mențiunilor de mai sus. De asemenea, în măsura în care va fi necesar Societatea se va putea întemeia și pe interesul său legitim de a asigura gestionarea conformă a acestor proceduri. În cazul în care refuzați furnizarea sau prelucrarea datelor necesare, Societatea se va afla in imposibilitatea de a supune votului candidatura dumneavoastră.

Datele fac obiectul dezvăluirii către (i) entitățile care ne asistă în prelucrarea datelor, (ii) către terții față de care avem obligația legală de a dezvălui astfel de informații, precum și (iii) către public, în contextul formalităților de publicitate a candidaturilor realizate pe website-ul [www.laptariacucaimac.ro](http://www.laptariacucaimac.ro) și la registratura Societății.

Pentru îndeplinirea scopurilor de prelucrare, Societatea nu va transfera datele cu caracter personal ce fac obiectul prelucrării către alte state din cadrul/din afara UE/SEE.

Durata prelucrării datelor este reprezentată de durata necesară realizării procedurilor aferente scopului de mai sus, precum și ulterior, în vederea arhivării datelor, în acord cu obligațiile legale care ne incumbă și respectiv pentru protejarea intereselor noastre legitime.

În contextul prelucrării datelor, beneficiați de anumite drepturi care pot fi exercitate în condițiile legislației în vigoare (în principal, Regulamentul General de Protecția Datelor nr. 679/2016), inclusiv dreptul de acces, rectificare, ștergere, restricționare, dreptul de a vă opune prelucrării, dreptul la portabilitatea datelor, dreptul de a vă retrage consimțământul anterior acordat (fără ca aceasta să afecteze legalitatea prelucrării efectuate anterior retragerii consimțământului) pentru prelucrările de date întemeiate astfel, precum și dreptul de a sesiza autoritatea de supraveghere competentă în domeniu (ANSPDCP). Pentru mai multe detalii legate de exercitarea drepturilor puteți consulta Politica de Confidențialitate disponibilă la <https://laptariacucaimac.ro/politica-de-confidentialitate/> și puteți contacta direct Responsabilul cu Protecția Datelor la lcc@milkfarm.eu.

Subsemnatul (nume, prenume) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, confirm prin prezenta faptul că am luat la cunoștință informațiile de prelucrarea datelor din nota de mai sus.

Data \_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_

1. Legea Societăților nr. 31/1990 [↑](#footnote-ref-2)